રવિવારથી ગુજરાતના હવામાનમાં ભારે પલટો આવ્યો છે અને તે પ્રમાણેનું વાતાવરણ સોમવારે પણ ય થાવત રહ્યું હતું તેમજ રવિવારે, ડાંગ , અમદાવાદ સહિતના ગુજરાતના કેટલાક ભાગોમાં વરસાદી છાંટા પડ્યા હતા. તો આજે સવારે પણ અરવલ્લી, મહેસાણા સહિતના ઘણા જિલ્લામાં માવઠાં થયા હતા. અમદાવાદમાં ગત રાત્રે વરસાદી છાંટા આવતા રસ્તા ભીનાં થઈ ગયા હતા અને ઘણા વાહનચાલકોને આ બાબતનો ખ્યાલ ન હોતા રસ્તા પર સ્લીપ થઈ જવાના બનાવ પણ બન્યા હતા. અરવલ્લીમાં જિલ્લાના ધનસુરા,મોડાસા તાલુકામા સામાન્ય હળવો વરસાદ પડ્યો હતો. અને આજે સવારથી જ વાદળછાયા વાતાવરણની સાથે વરસાદી છાંટા પડ્યા હતા. અને વાતાવરણમાં ઠંડક પ્રસરી ગઈ હતી.